b"\n_START_ARTICLE_\nHertugd\xc3\xb8mmet Brabant\n_START_PARAGRAPH_\nHertugd\xc3\xb8mmet Brabant var en historisk region i Nederlandene. Omr\xc3\xa5det bestod hovedsakelig av de tre moderne belgiske provinsene Flamsk Brabant, Vallonsk Brabant og Antwerpen, hovedstadsregionen Brussel og det meste av dagens nederlandske provins Noord-Brabant._NEWLINE_Belgias flagg er basert p\xc3\xa5 fargene i Brabants v\xc3\xa5pen: svart, gul og r\xc3\xb8d._NEWLINE_I romertiden var omr\xc3\xa5det del av de romerske provinsene Gallia Belgica og Germania Inferior og bebodd av belgiere, som var b\xc3\xa5de av keltisk og germansk opprinnelse. I slutten av romertiden ble omr\xc3\xa5det erobret av germanske Frankere._NEWLINE_Omr\xc3\xa5dets navn ble f\xc3\xb8rst benyttet for det karolingiske greved\xc3\xb8mmet pagus Bracbatensis,  lokalisert mellom elvene Schelde og Dijle, fra bracha (\xc2\xabny\xc2\xbb) og bant (\xc2\xabregion\xc2\xbb)._NEWLINE_Den utgjorde Nederlandenes hjerte inntil det ble delt under \xc3\xa5tti\xc3\xa5rskrigen. Brabants viktigste byer var Brussel, Antwerpen, Leuven, Breda, 's-Hertogenbosch, Lier og Mechelen."